བོད་དོན་བདེན་མཐའ་གསལ་རྒྱུར་སྤྱི་ནོར་༸གོང་༸སྐྱ༜བས་མགོན་ཆེན་པོ་མཆོག་གིས་དབུས།བོད་མིའི་སྒྲིག་འཛུགས་དང་གཞིས་བྱེས་བོད་མི་ཡོངས་ཀྱིས་འབད་བརྩོན་ལ་དྲང་བདེན་དང་ཞི་བདེ་ལ་དགའ་བའི་འཛམ་གླིང་གི་དབུ་འཁྲིད་ཁག་དང་།གྲོས་ཚོགས་འཐུས་མི།མི་མང་དཀྱུས་མ་བཅས་ཚང་མའི་རྒྱབ་སྐྱོར་ཡང་མེད་དུ་མི་རུང་བ་ཞིག་ཡིན།དེར་བརྟེན་བོད་དང་བོད་མིའི་བདེན་དོན་ལ་རྒྱབ་སྐྱོར་དང་གདུང་སེམས་མཉམ་བསྐྱེད་མཚོན་ཆེད་ཉེ་སྔོན་ཟླ་བ་གཉིས་ཙམ་གོང་ལོ་རྒྱུས་རང་བཞིན་ལྡན་པའི་ཨ་རིའི་གྲོས་ཚོགས་ཀྱི་མང་གཙོ་དང་སྤྱི་མཐུན་ཚོགས་པ་ཐུན་མོང་ལས་གྲུབ་པའི་གྲོས་ཚོགས་ཀྱི་ཆེས་མཐོའི་སྐུ་ཚབ་ཚོགས་ཆུང་ཞིག་བཞུགས་སྒར་དུ་ཕེབས་པ་དང་།ཡོ་རོབ་གྲོས་ཚོགས་ཀྱི་འཐུས་མིའི་སྐུ་ཚབ་ཚོགས་ཆུང་ཞིག་ཀྱང་བཞུགས་སྒར་དུ་གཏོང་གནང་བྱུང་བ་མ་ཟད་ཡོངས་གྲགས་ཐོག་རྒྱབ་སྐྱོར་ཚད་མཐོ་ཡོད་པའི་རྣམ་པ་ཤུགས་ཆེ་བསྟན་པ་བཅས་ནི་དགའ་སྤོབས་བྱ་འོས་པ་ཞིག་ཡིན།